CELEX: 32021R2127
Language: da
Date: 2021-09-29 00:00:00
Title: Kommissionens delegerede forordning (EU) 2021/2127 af 29. september 2021 om ændring af bilag IV til Europa-Parlamentets og Rådets forordning (EU) nr. 978/2012 om anvendelse af et arrangement med generelle toldpræferencer

3.12.2021   
               
               
                  DA
               
               
                  Den Europæiske Unions Tidende
               
               
                  L 432/7
               
            
         KOMMISSIONENS DELEGEREDE FORORDNING (EU) 2021/2127
         af 29. september 2021
         om ændring af bilag IV til Europa-Parlamentets og Rådets forordning (EU) nr. 978/2012 om anvendelse af et arrangement med generelle toldpræferencer
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 978/2012 af 25. oktober 2012 om anvendelse af et arrangement med generelle toldpræferencer og om ophævelse af Rådets forordning (EF) nr. 732/2008 (1), særlig artikel 17, stk. 2, og
         ud fra følgende betragtninger:
         
                     (1)
                  
                  
                     I henhold til artikel 17, stk. 1, i forordning (EU) nr. 978/2012 bør et berettiget land indrømmes de i den særlige ordning for de mindst udviklede lande fastsatte toldpræferencer (»Alt andet end våben« (EBA)), hvis dette land af De Forenede Nationer (FN) klassificeres som et mindst udviklet land. Listen over EBA-begunstigede lande er fastlagt i bilag IV til forordning (EU) nr. 978/2012.
                  
               
                     (2)
                  
                  
                     FN ophørte med at klassificere Vanuatu som et mindst udviklet land den 4. december 2020. Vanuatu opfylder derfor ikke længere kriterierne for EBA-begunstiget status i henhold til artikel 17, stk. 1, i forordning (EU) nr. 978/2012 og bør udgå af bilag IV til forordningen. I overensstemmelse med artikel 17, stk. 2, i forordning (EU) nr. 978/2012 bør fjernelsen af Vanuatu fra listen over EBA-begunstigede lande finde anvendelse efter en overgangsperiode på tre år fra datoen for forordningens ikrafttræden. Vanuatu bør derfor udgå af bilag IV med virkning fra den 1. januar 2025 —
                  
               VEDTAGET DENNE FORORDNING:
         
            Artikel 1
            Ændring af forordning (EU) nr. 978/2012
            I bilag IV til forordning (EU) nr. 978/2012 udgår følgende alfabetiske kode og det tilsvarende land af henholdsvis kolonne A og B i tabellen:
            
               
                           »VU
                        
                        
                           Vanuatu«
                        
                     
         
         
            Artikel 2
            Ikrafttræden og anvendelse
            Denne forordning træder i kraft den 1. januar 2022.
            Artikel 1 anvendes fra den 1. januar 2025.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 29. september 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 303 af 31.10.2012, s. 1.